fi fi fi fi fi fi fi fi fi fi fi en fi fi en fi fi fi fi en fi en en fi en fi en fi fi fi fi fi sl fi fi als fi fi fi fi fi fi fi fi fi fi fi fi fi fi sv fr fi fi fi fi fi fi fi fi fi fi fi
Lax Co tekee historiaa – Lax Co
Julkaistu 29.8.201625.4.2017 Lax CoJulkaistu: Uutiset
Kaksi vuotta sitten debyyttilevynsä ”Kaksitoista tarinaa” julkaissut Lax Co on tekemässä uutta aluevaltausta. Yhtye aikoo julkaista YouTubessa tulevan syksyn ja talven aikana sarjan viittomakielisiä videoita kappaleistaan. Bändistä tulee näin tiettävästi ensimmäinen suomalainen kristillinen bändi, joka julkaisee viittomakielistä materiaalia.
Ensimmäinen julkaistava video on jo aiemmin perinteisenä musiikkivideona julkaistu ”Jos vain Jeesus”. HD-laatuisia videoita on tarkoitus julkaista sekä edellisen levyn kappaleista että single-lohkaisuina tulevalta kakkosalbumilta. Seuraavista julkaisuista tiedotetaan bändin Facebook-sivulla. Bändissä musisoivat ensimmäisen levyn tapaan Jani Lakonen (laulu ja kitara), Harri Vesanen (lyömäsoittimet) ja Tapani Vaahervaara (kontrabasso, haitari ja taustalaulu).
Maailmalla on julkaistu paljon viittomakielisiä musiikkivideoita. Suomessakin mm. Signgirls-nimellä toimiva parivaljakko on julkaissut lukuisia viitottuja versioita kaupallisesta musiikista, ja Signmark tekee originaalia rap-musiikkia viittomakielellä. Aloite Lax Co:n hankkeeseen tuli Jyväskylässä Kuurojen palvelusäätiöllä työskentelevältä Taru Kokkoselta, joka myös viittoo kappaleet. ”Lax Co:n laulujen sanat koskettivat itseä, ja ajattelin, että haluan välittää sen myös viittoen niille, jotka eivät sanoja kuule”, kertoo Kokkonen.
Projekti eteni ideasta maaliin varsin nopeasti, ja ensimmäinen video on katsottavissa alta:
Video löytyy helposti Youtubesta myös hakusanoilla ”Jos vain Jeesus viitottuna”.
Lax Co on Facebookissa:
Bändiin ja videoon liittyvissä asioissa:
Puh. 050 5498 598
Kuurouteen ja viittomakielisyyteen liittyen:
Taru Kokkonen, ohjaaja (Kuurojen palvelusäätiö)
Puh. 040 4121 453
Country,Folk,Gospel,Hengellinen musiikki,Jos vain Jeesus viitottuna,kristillinen viittomakielinen musiikki,Kristillisyys,lax co,musiikkivideo,Viittomakielinen musiikki
Uusi viittomakielinen video Laxilta
Uusi viittomakielinen video Laxilta
Lax Co tekee historiaa
Jos vain Jeesus sinkku on julkaistu!
© Lax Co 2021. Kaikki oikeudet muutoksiiin pidätetään. | Tietosuojaseloste
Laksin verkkosivuilla käytetään evästeitä. Lisätietoja Asia selvä!
Laksin verkkosivut käyttää evästeitä. Evästeet on pieniä tekstitiedostoja joita nettiselain tallentaa verkkosivuilla vierailijan tietokoneelle. Evästeet auttaa esim. verkkosivujen html-lomakkeiden täyttämisessä ja sivuston toimivuudessa. Jos et halua sallia evästeiden tallentumista tietokoneille, voit estää sen selaimen asetuksista. Tämä tosin saattaa heikentää verkkosivujen toimivuutta. Lisätietoa tästä asiasta löydät Viestintäviraston kotisivuilta.